Eric Kripke

**Eric Kripke** američki je pisac, scenarista, režiser i televizijski producent rođen 1974. god, najpoznatiji kao kreator fantastične dramske serije *Lovci na natprirodno* (2005–2020), emitovane na TV mrežama The WB/CW. Tokom prvih pet sezona bio je glavni producent i pisac serije (šouraner).

Nakon toga napisao je i producirao više TV serija, uključujući *Revoluciju*, *Timeless* (emitovana na Amazonu) i Momke (*The Boys*).

## Biografija 
Eric Kripke rođen je u Toledu, Ohio. Diplomirao je na Univerzitetu kinematografske umjetnosti u Južnoj Kaliforniji 1996. godine, kao član glavnog odjela Gamma Eta Pi Kappa Alphe. Kripke je često sa prijateljima pravio kućne filmove kako bi ih pokazivao ostalim učenicima.

## Karijera 
Kripke je napisao scenarije i režirao dva filma iz 1997. godine: Borba spolova i Zaista posvećen. Kasnije je razvio televizijsku seriju Tarzan 2003. godine, koja je otkazana nakon osam epizoda, i pratio je to pisanjem scenarija za film Tihi vrisak iz 2005. godine. Producirao je i romantični akcijski triler Nemogući susret iz 2011. godine. Napravio je svoj dugometražni film Uklet 2012. godine. U avgustu 2011. godine Kripke je napravio seriju za The CW temeljenu na liku iz DC Comics, Deadmanu, ali se ista nije realizovala.

### Tihi vrisak 
Prije serije Lovci na natprirodno, Kripke je napisao scenarij za film Tihi vrisak, objavljen 2005. godine. Film se fokusira na Tima, kojeg glumi Barry Watson. Tim nakon gubitka majke odlazi kući kako bi se suprostavio sa natprirodnim stvorenjem za koje misli da je ubio njegovog oca, a ujedno i razlog smrti majke.

### Lovci na natprirodno 
U 2005. godini Kripke napravio je seriju Lovci na natprirodno. Braća Sam i Dean Winchester bore se s demonima, duhovima i drugim natprirodnim stvorenjima. Kripke trenutno radi kao izvršni konsultant od sedme sezone. Prvih pet sezona bio je glavni pisac i producent. Lovci na natprirodno prvi put su emitovani na WB-u. Sada se emitira na The CW, mreži nastaloj spajanjem WB-a s UPN-om 2006. godine.

### Revolucija 
Kripke je počeo razvijati i druge projekte. Jedan od tih projekata je serija Revolucija koja se emitovala na NBC od 2012. pa do 2014. godine. Serija se fokusira na grupu ljudi, koji se bore da bi preživjeli i da bi se ponovo sastali sa voljenim osobama u apokaliptičnom svijetu. Glumci u seriji su: Billy Burke, Tracy Spiridakos, David Lyons, Giancarlo Esposito, Elizabeth Mitchell, Graham Rogers i Anna Lise Phillips. Revolucija ima Metacritic ocjenu 64/100 na  uzorku od 32 recenzije. NBC je otkazao Revoluciju nakon dvije sezone.

### Bezvremeni 
U augustu 2015. godine Kripke je zajedno sa svojim kolegom Shawnom Ryanom razvio akcijsku serije Bezvremeni za NBC. Opisana je kao "Povratak u budućnost koji se sastaje sa Nemogućom misijom", "Bezvremeni" je drama o trojici likova koji putuju kroz vrijeme u borbi protiv kriminalaca kako bi zaštitili historiju. Ryan i Kripke napisali su scenarije za seriju, a producenti su bili John Davis, Johnom Fox i MiddKid Productions. Serija je otkazana nakon jedne sezone, fanovi su napravili kampanju za drugu kratku sezonu, koja je opet otkazana jer se ocjene nisu poboljšale.

## Filmografija 
### Filmovi 
### Serije 
## Vanjski linkovi 
## Reference 
Kategorija:Biografije, Toledo (Ohio)
Kategorija:Rođeni 1947.
Kategorija:Američki režiseri
Kategorija:Američki scenaristi
Kategorija:Američki filmski producenti